สวัสดีค่ะ หนูมีประจำเดือนมามากกว่าปกติค่ะ ตอนแรกประจำเดือนมาช้ากว่าปกติประมาณ10วันพอมาแล้วมาเยอะมากเลือดออกเป็นลิ้มใหญ่ๆเท่ากำมือวันล่ะครั้งถึงสองครั้งเป็นแบบนี้อยู่4วัน แต่ก็ไม่ได้ปวดท้องหรืออาการอื่นแตกต่างจากเคยมีรอบเดือนค่ะ และมาเยอะถึง13วัน พอหมดประจำเดือนเเล้วเวลาปัสวะแล้วมีเลือดปนออกมาด้วย เป็นแบบนี้เสียงจะเป็นมะเร็งปากหมดลูกไหมค่ะ
สวัสดีค่ะ การมีประจำเดือนมานานถึง 13 วันและมีเลือดปริมาณมาก อาจเกิดจาก1. หากมีเพศสัมพันธ์ ก็อาจเกิดจากการตั้งครรภ์ที่ผิดปกติได้ เช่น แท้งคุกคาม แท้งไม่ครบ เป็นต้น แต่มักมีอาการปวดท้องร่วมด้วย2. หากมีการใช้ยา ก็อาจเกิดจากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ และยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น3. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย4. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น แต่มักพบในหญิงวัยกลางคนขึ้นไป5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากมีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบหรือไม่มีเพศสัมพันธ์ แนะนำให้สังเกตประจำเดือนในรอบถัดไปก่อน หากยังคงมานานกว่า 7 วัน หรือยังคงมีปริมาณประจำเดือนมามาก แนะนำให้ไปพบสูติ-นรีแพทย์เพื่อหาสาเหตุค่ะส่วนหลังจากที่ประจำเดือนหมดแล้ว การมีเลือดปนในปัสสาวะ หากเลือดออกมาจากท่อปัสสาวะ ก็อาจเกิดจากการอักเสบของทางเดินปัสสาวะ แต่หากออกมาจากช่องคลอด แสดงว่าเป็นอาการมีเลือดออกกะปริดกะปรอย ซึ่งถือว่าผิดปกติ ดังนั้น แนะนำให้ไปพบสูติ-นรีแพทย์เพื่อหาสาเหตุค่ะ